Vampyros Lesbos
<s>Vampyros Lesbos, u Njemačkoj poznat i sa podnaslovom Erbin des Dracula (), a u Španiji originalno distribuiran i kao Las Vampiras () je zapadnonjemačko-španski igrani film snimljen u režiji Jesusa Franca i premijerno prikazan 1971. godine, poznat kao jedno od najpopularnijih ostvarenja njegove filmografije i najuticajnijih ostvarenja žanra.</s>

<s>Predstavlja slobodnu adaptaciju romana Dracula Brama Stokera sa radnjom premještenom u suvremeno doba.</s><s>Protagonistica, čiji lik tumači Ewa Strömberg, je američka pravnica koja radi u Turskoj i koju počinju opsjedati bizarni snovi i vizije u kojima se pojavljuje lijepa i privlačna žena (čiji lik tumači Soledad Miranda).</s><s>Radnja prikazuje kako je posao odvede na jedan otok gdje se ispostavi da joj je klijentica neobična žena koja izgleda poput žene iz njenih vizija, ali prema kojoj, usprkos niza bizarnih i zastrašujućih događaja, osjeća neodoljivu privlačnost.</s>

<s>Franco se vampirskim motivima bavio ranije u nekoliko svojih filmova, od kojih je najpoznatiji Grof Dracula sa Christopherom Leejem u glavnoj ulozi, a gdje je također nastupala Soledad Miranda, i koji se često navodio kao jedna od najvjernijih adaptacija Stokerovog romana.</s><s>Vampyros Lesbos, koji je snimao na lokacijama u Turskoj, se, pak, isticao daleko više eksplicitno erotskim sadržajima, ali Francovim vještim korištenjem simbolike u snoviđenjima, te neobično psihodelične muzike Siegfrieda Schwaba koja će decenijama kasnije inspirirati brojne muzičare.</s><s>Posebne je pohvale dobio Mirandin nastup, koji se smatra najboljim u njenoj karijeri, ali i koji je bio posljednji, s obzirom da je nedugo nakon snimanja tragično preminula u prometnoj nesreći.</s>

<s>Film je originalno prikazan u Zapadnoj Njemačkoj.</s><s>U Francovoj rodnoj Španiji, koja je tada još uvijek bila pod autoritarnim frankističkim režimom i pod neupitnim uticajem Katoličke crkve, je pak film postao predmetom oštrih cenzorskih zahvata, te je prikazan godinama kasnije isječen do neprepoznatljivosti.</s><s>Franco je upravo zbog toga napustio Španiju, te je najveći dio ostatka karijere proveo u inozemstvu.</s><s>Sličnim motivima se bavio i kasnije, te se njegova tri filma - Macumba sexual (1983), Vampire Blues (1999) i The Snakewoman (2005) - ponekad nazivaju neslužbenim remakeovima Vampyros Lesbos.</s>

<s>Uloge
Ewa Strömberg ...</s><s>Linda Westinghouse
Soledad Miranda ...</s><s>Grofica Nadine Carody
Andrés Monales ...</s><s>Omar
Dennis Price ...</s><s>Dr. Alwin Seward
Paul Müller ...</s><s>Dr. Steiner
Heidrun Kussin ...</s><s>Agra
Michael Berling ... pomoćnik dr. Sewarda
Beni Cardoso ...</s><s>Mrtva žena (nenavedena na špici)
Jesús Franco ...</s><s>Memmet (nenaveden na špici)
José Martínez Blanco ...</s><s>Morpho (nenaveden na špici)</s>

<s>Literatura</s>

<s>Izvori</s>

<s>Vanjske veze</s>

<s>Zapadnonjemački filmovi
Španski filmovi
Erotski filmovi
Horor filmovi
Filmovi sa LGBT tematikom
Authority control 2</s>

